Gréja Ortodhok

Gréja Ortodhok, iku dhénominasi gréja Kristen kang pandhèrèk mligi ana ing Éropa Wétan lan laladan pasisir wétan Laut Tengah. Kajaba iku, Gréja Ortodhok uga ana ing India, Jepang, lan saiki uga ing Indonésia.

Gréja Ortodhok Wétan, kanthi resmi karan Gréja Katulik Ortodhok lan asring sinebut Gréja Ortodhok,Our Church is also spoken of as the "Eastern Church" to distinguish it from the Churches of the West. "Eastern" is used to indicate that in the first millennium the influence of our Church was concentrated in the eastern part of the Christian world and to show that a very large number of our membership is of other than Greek national origin. Thus, Orthodox Christians throughout the world use various ethnic or national titles: "Greek", "Russian", "Serbian", "Romanian", "Ukrainian", "Bulgarian", "Antiochian", "Albanian", "Carpatho-Russian", or more inclusively, as "Eastern Orthodox" (Rev. Alciviadis C. Calivas, Th.D. "The Greek (Eastern) Orthodox Church. What's in our name?"). iku Gréja Kristen gedhé dhéwé nomer loro ing donya, kanthi gunggung pandhèrèk watara 225–300 yuta, mligi ing Wétan lan Éropa Kidul-wétan lan Wétan Tengah. Iki wujud dhénominasi agama kang mayoritas saka populasi ing Ruslan, Bélarus, Ukraina, Moldova, Georgia, Romania, Serbia, Montenegro, Makedonia, Bulgaria, Yunani, lan Siprus; populasi minoritas kang signifikan ana ing Lebanon, Yordania, lan Suriah. Iki mulangaké yèn Gréja kang Siji, Suci, Katulik, lan Apostolik diyasa déning Yésus Kristus lan para Rasulé watara 2,000 taun kapungkur.

Gréja Ortodhok kasusun saka sapérangan lembaga gréjawi kanthi papréntahan-dhéwé, kanthi géografis lan nasional kang béda nanging tunggal téologis. Saben lembaga papréntahan-dhéwé (utawa otosefalus), asring nanging ora mesthi nyakup sawijining nagara, dituntun déning sawijining Sinode Suci kang tugasé, ing antarané, yaiku kanggo nglestarèkaké lan mulang karasulan lan tradhisi patristik lan pratik gréja kagandhèng. Kayadéné Gréja Katulik Roma, Komuni Anglikan, Greja Asiria Wétan, Ortodhok Oriental lan sapérangan gréja liyané, biskop Ortodhok nlusuri silsilahé marang para rasul liwat prosès panggantian apostolik.

 Gunggung Umat 
Adhedhasar gunggung umat, Ortodhoki Wétan iku komunitas Kristiani gedhé dhéwé kaloro ing donya sawisé Gréja Katulik Roma. Èstimasi paling umum ngenani gunggung umat Kristen Ortodhok Wétan ing saindhenging donya kisarané watara 225-300 yuta jiwa . Ortodhoki Wétan iku agama tunggal gedhé dhéwé ing Bélarusia (89%), Bulgaria (86%), Républik Siprus (88%), Georgia (89%), Yunani (98%), Républik Makedonia (70%), Moldova (98%), Montenegro (84%), Romania (89%), Ruslan (88%), Serbia (88%), lan Ukraina (83%). Ortodhoki Wétan uga wujud agama dhominan ing Républika Srpska (92%) èntitas ing Bosnia lan Herzegovina, sarta agama dhominan ing Kazakhstan Lor (48% saka populasi Kazakhstan). Kajaba iku, ana uga sapérangan gedhé komunitas Ortodhok ing Afrika, Asia, Australia, Amérika Lor, lan Amérika Kidul.

 Yuridhiksi Gréja Ortodhok 
 Gréja Ortodhok Koptik / Gréja Koptik Mesir
 Gréja Ortodhok Oriental
 Gréja Ortodhok Ruslan
 Gréja Ortodhok Serbia
 Gréja Ortodhok Suriah
 Gréja Ortodhok Yunani

 Cathetan 

 Réferènsi 
 Pogadaev, V. A. "The Orthodox Church in Indonesia". in Nusantara. South-East Asia. Collection of Materials. Vol. 3. St-Petersburg, 2002, p. 89-91.

 Deleng uga 
 Gréja-Gréja Katulig Romà Ritus Wétan
 Kristen Ortodoksi Pujakrama Kulon
 Pranata Paribaku Grija Ortodhoksi Wetan
 Katedraling Kristus Juru Slamet (Maskva)


Kategori:Gréja Katulik Ritus Wétan